വെന്നിമല

കേരളത്തിലെ കോട്ടയം ജില്ലയിലെ പുതുപ്പള്ളി ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ചെറിയ ഗ്രാമമാണ് വെന്നിമല.  കോട്ടയം നഗരത്തിൽ നിന്നും  കിഴക്ക് ഭാഗത്താണ് ഈ പ്രദേശം. പശ്ചിമ കേരളത്തിലെ പട്ടണങ്ങൾക്കും പശ്ചിമഘട്ട മലകൾക്കുമിടയിലാണ് ഇത് സ്ഥിതിചെയ്യുന്നത്. ഒരു കാലത്ത് ഇടതൂർന്ന വനമായിരുന്നു വെന്നിമല.

ഹിന്ദു പുരാണങ്ങളിലെ വിവരണമനുസരിച്ച്, ത്രേതായുഗത്തിൽ ശ്രീരാമനും ലക്ഷ്മണനും ഈ സ്ഥലം സന്ദർശിച്ചുവെന്നാണ് ഐതിഹ്യം. പ്രാദേശിക ഋഷിമാരെ ഭീഷണിപ്പെടുത്തി ഉപദ്രവിച്ച നിരവധി അസുരന്മാരെ ലക്ഷ്മണൻ വധിച്ചുവെന്നാണ് വിശ്വാസം. അസുരന്മാരുടെ മേൽ ലക്ഷ്മന്റെ വിജയം ആഘോഷിച്ച ഗ്രാമത്തിന് വിജയാദ്രി എന്ന് പേര് ലഭിച്ചുവെന്നും അത് വെന്നിമലയെന്ന പേരിന് കാരണമായെന്നും വിശ്വസിക്കുന്നു.  Book Title: The Collected Aithihyamaala - The Garland of legends from Kerala Volume 1-3, Author: Kottarathil Sankunni Translated by Leela James, ; Publisher: Hachette Book Publishing India Pvt Ltd, 4/5 floor, Corporate Centre, Plot No.:94, Sector 44, Gurgaon, India 122003; (First published in Bhashaposhini Literary Magazine in 1855~1937) Narayanan, M. G. S. 2002. ‘The State in the Era of the Ceraman Perumals of Kerala’, in State and Society in Premodern South India, eds R. Champakalakshmi, Kesavan Veluthat, and T. R. Venugopalan, pp.111–19. Thrissur, CosmoBooks 

 ചരിത്രം 
14-ആം നൂറ്റാണ്ടിൽ രചിക്കപ്പെട്ട ഉണ്ണുനീലി സന്ദേശത്തിൽ വെന്നിമലയേയും മണികണ്ഠപുരത്തേയും തെക്കുംകൂർ രാജവംശത്തിന്റെ, തലസ്ഥാനമായി വിവരിക്കുന്നുണ്ട്. തെക്കുംകൂർ രാജാവിനെക്കുറിച്ചും രാജ്യത്തെ പുരോഗതികളെക്കുറിച്ചും കവിതയിൽ വിവരണമുണ്ട്. ഏകദേശം 1,000 വർഷം മുമ്പാണ് മനുഷ്യർ ഇവിടെ താമസമാക്കിയത് എന്ന് കരുതപ്പെടുന്നു.
വെന്നിമല ക്ഷേത്രം

ഈ കുന്നിൽമുകളിൽ, ഒരു ക്ഷേത്രമുണ്ട്. ഇത് ഭാസ്‌കരവർമ്മൻ നിർമ്മിച്ചതാണത്രേ. ഇപ്പോഴത്തെ ക്ഷേത്രത്തിന്റെ നിർമ്മിതി പിന്നീടുള്ളതാകാമെങ്കിലും ക്ഷേത്രത്തിന് ഏകദേശം 1,000 വർഷം പഴക്കമുണ്ടെന്ന് വിശ്വസിക്കപ്പെടുന്നു. പ്രധാന വിഗ്രഹം ലക്ഷ്മണ പെരുമാൾ ആണ്. ഈ ക്ഷേത്രത്തെ സംരക്ഷിത സ്മാരകമായി കേരള സർക്കാർ പ്രഖ്യാപിച്ചിച്ചിട്ടുണ്ട്.  തെക്കുംകൂർ രാജവംശത്തിന്റെ പ്രാരംഭ ആസ്ഥാനമാണ് വെന്നിമല.N.E Kesavan Namboothiri, Thekkumkoor Charithravum Puravrithavum (Kottayam: National Book Stall, 2014), 8-9
ഷഡ്‌കാലഗോവിന്ദമാരാർ
വിഖ്യാത കർണ്ണാടകസംഗീതജ്ഞനായിരുന്നു ഷഡ്കാലഗോവിന്ദമാരാരുടെ ജന്മഗൃഹം വെന്നിമലയിലായിരുന്നു. ഗോവിന്ദമാരാരുടെ സ്മരണ നിലനിർത്തുന്നതിനായി ഇവിടെ ഒരു സ്മാരക  മന്ദിരമുണ്ട്.

ചിത്രശാല

 അവലംബം